27/03/2019 | Administración LocalMunicipal
Narón
Intervención
Padrón fiscal taxas por ocupación do subsolo, solo e voo da vía pública, do ano 2019, por caixeiros automáticos e máquinas expendedoras

A Xunta de Goberno Local, de data 21-03-2019, aprobou, entre outros, o seguinte acordo: Primeiro.- Aprobar o padrón fiscal pola taxa por ocupación de subsolo, solo e voo da vía pública do ano 2019, por caixeiros automáticos e maquinas expendedoras de comidas e bebidas: Exposición: De acordo co disposto no artigo 75 da Ordenanza Fiscal xeral de xestión, recadación e inspección, o padrón será exposto ao público durante un prazo de quince días, que se contarán a partir do día seguinte á publicación do Edicto no BOP. O anuncio de publicación ten os efectos de notificación colectiva, ao abeiro do disposto no artigo 102.3 da Lei 58/2003, xeral tributaria, e artigo 24 do RXR. Durante o período de exposición pública os interesados poderán examinar o padrón e interpoñer as reclamacións ou alegacións que consideren pertinentes ante a Xunta de Goberno Local Recursos: Finalizado o prazo de exposición pública, os interesados poderán interpoñer recurso de reposición, segundo o disposto no artigo 14.2 do Real Decreto Lexislativo 2/2004, do 5 de marzo, polo que se aproba o texto refundido da Lei reguladora das Facendas Locais, no prazo DUN MES contado dende o día seguinte ao mesmo. Contra a resolución recaída no recurso de reposición poderán interpoñer, ante o Xulgado do Contencioso-Administrativo de Ferrol, recurso contencioso-administrativo, no PRAZO DE DOUS MESES contados dende o día seguinte ao da notificación da devandita resolución. De non recaer resolución no PRAZO DUN MES a contar dende o día seguinte ao da presentación do recurso de reposición, en virtude do disposto no artigo 14.2 do Texto Refundido da Lei das Facendas Locais, entenderase desestimado, cos efectos xurídicos establecidos nos artigos 24 e 25 da Lei 39/2015, de 1 de outubro, do Procedemento Administrativo Común das Administracións Públicas. Con todo, si se considera convinte, poderán utilizar e exercitar calquera outro recurso que estimen pertinente. Período de cobro: O prazo de cobro, en período voluntario será de dous meses, e comprenderá dende o 05-04-2019 ata o 05-06-2019, ámbolos dous inclusive. Transcorrido este prazo, procederase a esixir os xuros de mora e os recargos que establecen os artigos 26 e 28 da Lei xeral tributaria e, no seu caso, as costas derivadas do procedemento de prema. Lugar de ingreso.- Os recibos non domiciliados poderán ingresarse en calquera oficina das entidades bancarias colaboradoras (Abanca, Banco Pastor, Banco Sabadell e Caixabank) empregando os instrumentos de ingreso (recibos) que se enviarán ao domicilio declarado polo contribuinte por correo ordinario. Tamén poderá efectuarse o pago por internet as 24 horas do día accedendo a: http://www.naron.esNo caso de non recibir no seu domicilio, ou de perda, do devandito instrumento, o obrigado ao pagamento poderá obter un duplicado na Tesourería do Concello de Narón, andar 4º do Concello, ata o 03-06-2019, e efectuar o pagamento nos prazos antes indicados, posto que a non recepción non exonera da obriga do pagamento e non impide a utilización da vía de constrinximento. Días hábiles.- Os días de ingreso serán os días hábiles nos horarios de caixa establecidos polas entidades colaboradoras para o pagamento dos recibos non domiciliados. Tamén poderá efectuarse o pago por internet as 24 horas do día accedendo a: http://www.naron.esAdemais, os contribuintes que sexan clientes das entidades financieiras colaboradoras do Concello poderán (as 24 horas do día) efectuar o pago accedendo á banca electrónica desa entidade financieira. O que se anuncia e fai público para xeral coñecemento do presente EDICTO que ten carácter de notificación colectiva, en cumprimento do disposto no artigo 24 do Regulamento Xeral de Recadación e 102 da Lei 58/2003, de 17 de decembro, xeral tributaria. Narón, 22 de marzo de 2019 A alcaldesa Marián Ferreiro Díaz.